Nariadenie Rady (EHS) č. 3396/83
zo 14. novembra 1983
o uzavretí dohody vo forme výmeny listov, ktorou sa mení a dopĺňa tabuľka II, ktorá je prílohou k protokolu 2 zmluvy medzi Európskym hospodárskym spoločenstvom a Švajčiarskou konfederáciou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 113,
so zreteľom na odporúčanie Komisie,
keďže prostredníctvom výmeny listov zo 4. a 5. februára 1981 sa Európske hospodárske spoločenstvo a Švajčiarska konfederácia dohodli na obchodnom povolení týkajúcom sa spracovaných poľnohospodárskych výrobkov, na ktoré sa vzťahuje tabuľka II, ktorá je prílohou protokolu 2 dohody z 22. júla 1972 uzavretej medzi uvedenými stranami [1];
keďže sa považuje za žiaduce v dôsledku toho formálne zmeniť a doplniť text uvedenej tabuľky; keďže preto treba schváliť dohodu vo forme výmeny listov, ktorá je uzavretá na tento účel,
PRIJALA TOTO NARIADENIE:
Článok 1
Dohoda vo forme výmeny listov, ktorou sa mení a dopĺňa tabuľka II, ktorá je prílohou k protokolu 2 dohody medzi Európskym hospodárskym spoločenstvom a Švajčiarskou konfederáciou, sa týmto za spoločenstvo schvaľuje.
Text dohody je prílohou tohto nariadenia.
Článok 2
Predseda Rady je týmto poverený navrhnúť osobu, ktorá je splnomocnená podpísať dohodu vo forme výmeny listov, ktorá bude pre spoločenstvo záväzná.
Článok 3
Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a bude sa priamo uplatňovať vo všetkých členských štátoch.
V Bruseli 14. novembra 1983